Στίβεν Άνταμς

Ο **Στίβεν Άνταμς** (αγγλ.:*Steven Funaki Adams*), (Ροτόρουα, 20 Ιουλίου 1993) είναι Νεο-Ζηλανδός επαγγελματίας καλαθοσφαιριστής. Με ύψος 2,11 μέτρα αγωνίζεται στη θέση του σέντερ για τους Χιούστον Ρόκετς, στο NBA. Έπαιξε κολεγιακό μπάσκετ για τους Πίτσμπουργκ Πάνθερς. Ο Άνταμς είχε επιλεγεί από τους Θάντερ στην δωδέκατη θέση στο ΝΒΑ ντράφτ του 2013.

## Πρώιμα χρόνια
Η μητέρα του Άνταμς κατάγεται από το Βασίλειο των Τόνγκα, και ο πατέρας του, ο Σιντ, ήταν ένας Άγγλος που εγκαταστάθηκε στη Νέα Ζηλανδία αφού υπηρέτησε στο Βασιλικό Ναυτικό. Adams είναι ο νεότερος εκ των 18 παιδιών του Σιντ, που έκανε με πέντε διαφορετικές γυναίκες. Είναι επίσης αξιοσημείωτο το γεγονός ότι τα αδέλφια του έχουν μέσο όρο ύψους 2.06 m (6'9") και οι αδερφές του μέσου όρο 1.83 m (6'0"). Η αδελφή του, η Βάλερι Άνταμς είναι διπλός χρυσός ολυμπιονίκης και τετράκις παγκόσμιος πρωταθλητής σφαιροβολίας, και ο αδελφός Sid Adams, Jr είναι παίκτης του NZNBL .

## Λύκειο
Σαν την αδελφή του, ο Adams ήταν ένας ταλαντούχος σφαιροβόλος στο λύκειο. Παραλίγο να γίνει διεθνής πριν ηττηθεί από τον Jacko Gill. Μετά την αποφοίτησή του από Scots College το Δεκέμβριο του 2011, ο Adams γράφτηκε στο Notre Dame Preparatory School, ένα πολύ γνωστό μπασκετικό σχολείο στο Fitchburg, Massachusetts, για ένα εξάμηνο.

## Κολλέγιο
Κατά τη διάρκεια της σεζόν της φοίτησής του στο Πανεπιστήμιο του Πίτσμπουργκ  είχε μέσο όρο 7.2 πόντους με 57.1% ευστοχία, 6.3 ριμπάουντ και 2.0 μπλοκ σε 23.4 λεπτά ανά παιχνίδι. 

Τον Απρίλιο του 2013, δήλωσε συμμετοχή στα NBA draft.

## Επαγγελματική σταδιοδρομία

### Νέα Ζηλανδία (2011)
μικρογραφία|Adams παίζοντας σε ένα  παιχνίδι μπάσκετ στο Γουέλινγκτον, στη Νέα Ζηλανδία
Τον Φεβρουάριο του 2011, ο Adams υπέγραψε για το 2011 στους Wellington Saints της Νέας Ζηλανδία NBL. Χαρακτηρίστηκε ως Rookie της Χρονιάς και βοήθησε τους Wellington να κερδίσουν το πρωτάθλημα NBL.

### ΝΒΑ Ντραφτ
Ο Adams επιλέχθηκε στην 12η θέση του ΝΒΑ ντραφτ του 2013 από τους Οκλαχόμα Σίτι Θάντερ, και έγινε ο πρώτος Νεοζηλανδός που έχει επιλεχθεί ποτέ στον πρώτο γύρο του ντραφτ του ΝΒΑ. Έγινε επίσης ο πρώτος παίκτης  από το Πίτσμπουργκ που επιλέχθηκε στον πρώτο γύρο, από το 1999 όταν Vonteego Κάμινγκς είχε επιλεγεί από την Ιντιάνα Πέισερς στην 26η θέση.

### Οκλαχόμα Σίτι Θάντερ (2013–2020)
[μικρογραφία|Adams (δεξιά) και [Κεβίν Σεραφέν|ο Κέβιν Séraphin των Ουάσινγκτον Ουίζαρντς στο 2014]]
Στις 12 Ιουλίου 2013, ο Άνταμς υπέγραψε το rookie κλίμακας συμβόλαιό του με τους Thunder. Την ίδια ημέρα, βοήθησε τους Thunder να γίνουν για πρώτη φορά πρωταθλητές του Orlando Summer League με 85-77  κερδίζοντας τους Χιούστον Ρόκετς. Στις 8 Νοεμβρίου 2013, σημείωσε το πρώτο στη καριέρα του double-double με 17 πόντους και 10 ριμπάουντ στη νίκη με 119-110 απέναντι στους Ντιτρόιτ Πίστονς. Στο τέλος της σεζόν 2013-14, ο Άνταμς τιμήθηκε ως NBA All-Rookie second team.

Τον Ιούλιο του 2014, o Adams επανεντάχθηκε στους Θάντερς για το 2014 NBA Summer League. Στις 22 Οκτωβρίου 2014, οι Θάντερς ανανέωσαν το συμβόλαιο έως τη σεζόν 2015-16.

Στις 16 Νοεμβρίου 2014, ο Άνταμς σημείωσε ρεκόρ καριέρας στα κοψίματα με 6 κοψίματα, στην ήττα με 69-65 απέναντι στους Χιούστον Ρόκετς. Στις 25 Δεκεμβρίου  2014, σημείωσε 16 πόντους και και ρεκόρ καριέρας στα ριμπάουντ με 15 ριμπάουντ στην νίκη με 114-106 απέναντι στους Σαν Αντόνιο Σπερς. Στις 21 Ιανουαρίου 2015, σημείωσε ρεκόρ  20 ριμπάουντ στην νίκη 105-103 που κρίθηκε στη παράταση απέναντι στους Ουάσινγκτον Ουίζαρντς. Στις 9 Φεβρουαρίου 2015, αποκλείστηκε για τρεις εβδομάδες, αφού υποβλήθηκε σε χειρουργική επέμβαση λόγω σπασίματος στο δάχτυλο του δεξιού χεριού του. Επέστρεψε στη δράση, στις 8 Μαρτίου, μετά από οκτώ παιχνίδια.

Στις 23 Οκτωβρίου 2015, οι Θάντερς ανανέωσαν το συμβόλαιο στον Άνταμς για τη σεζόν 2016-17. Στις 10 Ιανουαρίου 2016, ισοφάρισε το ρεκόρ πόντων του με τους 17 πόντους που πέτυχε στην ήττα απέναντι στους Portland Trail Blazers. Επίσης, μάζεψε 10 ριμπάουντ πετυχαίνοντας το τρίτο double-double της σεζόν. Στις 12 Απριλίου 2016, είχε πάλι 17 πόντους στην ήττα από τους Σαν Αντόνιο Σπερς. Οι Θάντερς τελείωσαν την κανονική σεζόν στη τρίτη θέση  της Δυτικής περιφέρειας με ρεκόρ 55-27. Στον πρώτο γύρο των πλέι-οφ, οι Θάντερς αντιμετώπισαν τους έκτους Ντάλας Μάβερικς, όπου ο Άνταμς πέτυχε στα πλέι-οφ ρεκόρ πόντων με 15 έχοντας double-double στα ριμπάουντ με 10.

Στις 31 Οκτωβρίου 2016, ο Άνταμς υπέγραψε μια τετραετή επέκταση συμβολαίου έναντι 100 εκατομμυρίων δολαρίων με τους Θάντερ. Στις 22 Νοεμβρίου 2016, ο Άνταμς σημείωσε 20 πόντους 111-109 από στην ήττα από τους Λος Άντζελες Λέικερς. Ξεπέρασε αυτό το ρεκόρ του στις 9 Δεκεμβρίου 2016, σημειώνοντας 24 πόντους στην ήττα 102-99 από τους Χιούστον Ρόκετς.

Την 1η Δεκεμβρίου 2017, ο Άνταμς σημείωσε 27 πόντους για να βοηθήσει τους Θάντερ να νικήσουν τους Μινεσότα Timberwolves 111–107. Στις 2 Φεβρουαρίου 2018, είχε 23 πόντους και 12 ριμπάουντ στην ήττα με 114-100 από τους Πελεκάνους της Νέας Ορλεάνης, ωστόσο έφτασε τους 3.000 πόντους στην καριέρα του. έφτασε έτσι τον Κέβιν Ντουράντ και τον Σερτζ Ιμπάκα ως οι μοναδικοί παίκτες των Thunder με τουλάχιστον 3.000 πόντους καριέρας και 350 μπλοκ καριέρας. Στις 13 Φεβρουαρίου 2018, ο Άνταμς κατέγραψε 22 πόντους και 17 ριμπάουντ στην ήττα με 120-112 από τους Κάβαλιέρς. Δώδεκα από τα 17 ριμπάουντ του εναντίον των Κάβαλιερς ήταν επιθετικά και έτσι έγινε ο πρώτος παίκτης των Οκλαχόμα που πήρε 12 επιθετικά ριμπάουντ σε έναν αγώνα. Στο παιχνίδι 6 της σειράς πλέι οφ της ομάδας του εναντίον των Γιούτα Τζαζ, ο Άνταμς κατέγραψε 19 πόντους και 16 ριμπάουντ αλλά ηττήθηκε με 96–91.

Στις 17 Νοεμβρίου 2018, σημείωσε 26 πόντους σε μια νίκη με 110–100 επί των Φοίνιξ Σανς. Στις 14 Δεκεμβρίου, κατέγραψε 26 πόντους και 14 ριμπάουντ σε μια ήττα με 109–98 από τους Ντένβερ Νάγκετς. Στις 19 Δεκεμβρίου, κατέγραψε 20 πόντους και 23 ριμπάουντ (ατομικό ρεκόρ καριέρας στο ΝΒΑ )σε μια νίκη 132–113 επί των Σακραμέντο Κινγκς. Στις 3 Μαρτίου 2019, κατέγραψε 13 πόντους και 22 ριμπάουντ σε μια νίκη 99–95 επί των Μέμφις Γκρίζλις.

Τη σεζόν 2019-20, μέτρησε 10.9 πόντους και 9.3 ριμπάουντ ανά αγώνα.

### Νιου Ορλίνς Πέλικανς (2020-2021)
Στις 24 Νοεμβρίου 2020, αποχώρησε μετά από επτά χρόνια στους Θάντερ, με νέο προορισμό τους Νιου Όρλινς Πέλικανς. Στις 29 Ιανουαρίου 2021, ο Άνταμς σημείωσε μόνο 4 πόντους, αλλά πήρε 20 ριμπάουντ, που ήταν η καλύτερη ατομική του επίδοση στη σεζόν στη νίκη με 131-126 επί των Μιλγουόκι Μπακς. Στις 4 Μαρτίου, ο Άνταμς σημείωσε 15 πόντους στην ήττα με 103-93 από τους Μαϊάμι Χιτ.

### Μέμφις Γκρίζλις (2021-2024)
Στις 7 Αυγούστου 2021, έγινε ανταλλαγή καταλήγοντας στους Μέμφις Γκρίζλις. Στις 23 Οκτωβρίου, σημείωσε 17 πόντους, πήρε 9 ριμπάουντ και έδωσε 5 ασίστ στη νίκη με 120-114 επί των Λος Άντζελες Κλίπερς. Στις 26 Φεβρουαρίου 2022, κόντρα στους Σικάγο Μπουλς (νίκη 116-110) είχε 12 πόντους και μάζεψε 21 ριμπάουντ που ήταν και η καλύτερη επίδοση του μέσα στη χρονιά. Την σεζόν 2021-22 ο Άνταμς είχε 6.9 πόντους, 10 ριμπάουντ και 3.4 ασίστ μέσο όρο σε 26 λεπτά συμμετοχής και 75 αγώνες, όλοι ως βασικός. Στις 2 Οκτωβρίου 2022, υπέγραψε διετή επέκταση συμβολαίου έναντι 25.2 εκατομμυρίων δολαρίων.

### Χιούστον Ρόκετς (2024-σήμερα)
Στις 2 Φεβρουαρίου 2024, οι Γκρίζλις έκαναν δικό τους τον Βίκτορ Ολαντίπο και τρία picks δευτέρου γύρου για να δώσουν τον Στίβεν Άνταμς.

## Τίτλοι

### Συλλογικοί

* Πρωτάθλημα Νέας Ζηλανδίας: (2011)

### Ατομικοί

* Καλύτερος νέος παίκτης στο Πρωτάθλημα Νέας Ζηλανδίας: (2011) 
* Δεύτερη Καλύτερη πεντάδα ρούκι στο ΝΒΑ: (2014)

## Παραπομπές


Κατηγορία:Νεοζηλανδοί αθλητές
Κατηγορία:Σέντερ
Κατηγορία:Καλαθοσφαιριστές Οκλαχόμα Σίτι Θάντερ
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA